चार अलग-अलग जगहों पर लगी आग, हजारों रुपये का नुकसान
शनिवारदेर शाम जिले में चार अलग अलग जगहों पर आग लगने से हजारों का नुकसान हो गया। वहीं आग बुझाने के लिए फायर ब्रिगेड को भी अफरा तफरी में ही भागना पड़ रहा था। घटना में गांव रानीला की एक दुकान, सिविल अस्पताल में नजदीक झाड़ियों में आग, गांव चरखी नजदीक झाड़ियों में आग और पैंतावास में भी पशु चारा भी जल गया।
शनिवार देर शाम गांव रानीला बास में गौरव क्लॉथ स्टोर पर संदिग्ध हालातों में आग लग गई। जिसे मौके पर फायर ब्रिगेड ने बुझाया। दुकान संचालिका मंजू देवी ने घटना में करीब पांच लाख रुपये का नुकसान होने का अंदेशा जताया है। दूसरी घटना में शहर के सिविल अस्पताल के बैक साइड रखे बिजली ट्रांसफार्मर से निकली चिंगारी नीचे खड़ी झाड़ियों पर जा गिरी, जिससे आग लग गई। लोगों के सूचना देने पर फायर ब्रिगेड वहां पहुंची और आग पर पानी डाल काबू पाया। तीसरी घटना गांव चरखी की नहर नजदीक झाड़ियों में आग लग गई।
प्रशासनसे मुआवजे की मांग
किसानने मामले की जानकारी दमकल विभाग को दी जिन्होंने मौके पर पहुंच आग को बुझाया। आग बुझाने तक नहर के साथ खड़े कुछ पेड़ आग की भेंट चढ़ गए। चौथी घटना गांव पैंतावास में हुई। पैंतावास निवासी रामकिशन के प्लॉट में रखी पराली में अचानक आग लग गई। ग्रामीणों ने अपने स्तर पर आग बुझाने का प्रयास किया, लेकिन हवा तेज होने से आग लगातार ज्यादा फैलती चली गई। आसपास के प्लॉटों में रखा अन्य ग्रामीणों का ईंधन भी आग की चपेट में गया। किसानों को भारी आर्थिक नुकसान हुआ है जिसके लिए प्रशासन से मुआवजे की मांग की है।
hin_Deva hin_Deva hin_Deva hin_Deva hin_Deva